Generaţia actuală pleacă tot de la 11.990 de euro, astfel încât, deşi noul model vine cu elemente suplimentare, păstrează preţul de pornire. În România generaţia actuală pleacă de la 10.900 de euro cu TVA.

În total, noul Duster va fi disponibil în Franţa în patru versiuni de echipare – Duster, Essentiel, Confort şi Prestige.

Potrivit ZF, cea mai ieftină versiune 4x4 este Essentiel cu motorul 1,2 TCe benzină supraalimentat, de 125 CP. Acesta costă de la 17.550 de euro. Cel mai ieftin diesel 1,5 dCi 90 CP pleacă de la 14.000 de euro, iar acelaşi motor în versiunea Essentiel costă de la 15.850 de euro. Un diesel 4x4 cu motor de 110 CP are un preţ de plecare 18.450 de euro, tot în versiunea Essentiel.

Cel mai scump Duster, în versiunea Prestige, de top, diesel 110 CP 4x4 costă 20.650 de euro cu TVA, fiind primul automobil marca Dacia cu un preţ de peste 20.000 de euro. Dieselul de 110 CP cu transmisie automată de tip EDC cu dublu ambreiaj costă 19.950 de euro.

În România, generaţia actuală, în versiunea de top – Laureate pleacă de la 16.850 de euro pentru dieselul, 1,5 dCi 4x4, iar Seria Limitată Explorer, cu 1,5 dCi 110 CP cutie automată EDC pleacă de la 15.700 de euro. Dacă diferenţa de preţ de la modelul de bază se va păstra şi în România, pe piaţa locală versiuna de top a Duster va costa sub 20.000 de euro, mai arată Ziarul Financiar.